2020. gada 17. decembrī Noteikumi Nr. 761

Rīgā (prot. Nr. 84 98. §)

**Grozījumi Ministru kabineta 2020. gada 10. novembra noteikumos Nr. 671 "Pašvaldību institūciju, finanšu, mantas, tiesību un saistību pārdales kārtība pēc administratīvo teritoriju robežu grozīšanas vai sadalīšanas"**

Izdoti saskaņā ar [Administratīvo teritoriju un](https://likumi.lv/ta/id/315654-administrativo-teritoriju-un-apdzivoto-vietu-likums%22%20%5Ct%20%22_blank)

[apdzīvoto vietu likuma](https://likumi.lv/ta/id/315654-administrativo-teritoriju-un-apdzivoto-vietu-likums%22%20%5Ct%20%22_blank) [6.](https://likumi.lv/ta/id/315654-administrativo-teritoriju-un-apdzivoto-vietu-likums#p6) panta sesto daļu

Izdarīt Ministru kabineta 2020. gada 10. novembra noteikumos Nr. 671 "Pašvaldību institūciju, finanšu, mantas, tiesību un saistību pārdales kārtība pēc administratīvo teritoriju robežu grozīšanas vai sadalīšanas" (Latvijas Vēstnesis, 2020, 219. nr.) šādus grozījumus:

1. Izteikt 23. punkta pirmo teikumu šādā redakcijā:

"Administratīvi teritoriālās reformas īstenošanas ietvaros apvienojamās pašvaldības atbilstoši šo noteikumu I un II nodaļas nosacījumiem sagatavo reorganizācijas plāna konstatējumu daļu, informāciju iekļaujot par pozīcijām, kuru vērtība pārsniedz 1000 *euro*, un līdz 2021. gada 1. martam iesniedz tai pašvaldībai, kurā ir lielākais iedzīvotāju skaits atbilstoši Iedzīvotāju reģistra datiem uz 2021. gada 1. janvāri."

2. Papildināt noteikumus ar 23.1 punktu šādā redakcijā:

"23.1 Administratīvi teritoriālās reformas īstenošanas ietvaros apvienojamās pašvaldības, pieņemot attiecīgu lēmumu apvienojamo pašvaldību finanšu komisijā, var šo noteikumu 2. un 3. pielikuma tabulās sniedzamo informāciju sagatavot un iesniegt citā formā."

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs